smcproject/ml-wiki-sentences huggingface dataset:
കൂടാതെ അവരുടെ ഊഷ്മളമായ ആതിഥ്യമര്യാദയാൽ ശ്രദ്ധിക്കപ്പെടുകയും ചെയ്തു.
പ്രൊഫസർ ഫെയർലി ദക്ഷിണാഫ്രിക്ക, ഗ്രീസ്, ഇറ്റലി, കാനഡ, യുണൈറ്റഡ് സ്റ്റേറ്റ്സ് എന്നിവയുൾപ്പെടെ നിരവധി രാജ്യങ്ങൾ സന്ദർശിക്കാൻ താൽപ്പര്യമുള്ള ഒരു സഞ്ചാരിയായിരുന്നു.
ഒഴിവുസമയങ്ങളിൽ അവർ തന്റെ പൂന്തോട്ടം കൃഷി ചെയ്യുകയും പെയിന്റിംഗ് ആസ്വദിക്കുകയും ചെയ്തു.
അവൾ ഒരു തത്തയെയും സൂക്ഷിച്ചിരുന്നു.
1963 ജൂലൈയിൽ ഫെയർലിക്ക് അസുഖം ബാധിച്ചപ്പോൾ ഫ്ലോറൻസ് സന്ദർശിക്കുകയായിരുന്നു.
സ്‌കോട്ട്‌ലൻഡിലേക്ക് മടങ്ങിയ അവളെ ഡണ്ടി റോയൽ ആശുപത്രിയിൽ പ്രവേശിപ്പിച്ചു.
താമസിയാതെ അവർ മരിച്ചു.
അവരുടെ നേട്ടങ്ങൾക്കുള്ള അംഗീകാരമായി, സെന്റ് ആൻഡ്രൂസ് യൂണിവേഴ്സിറ്റി 1957-ൽ ഫെയർലിക്ക് ഓണററി ബിരുദം നൽകി.
1963-ൽ മരിക്കുന്നതുവരെ അവർ യൂണിവേഴ്സിറ്റിയിലും ആശുപത്രിയിലും അതീവ താല്പര്യം നിലനിർത്തി.
അവലംബം കൂടുതൽ വായനയ്ക്ക് Fairlie M. OVARIAN AND PITUITARY HORMONES .
1935;2(3898):533-536.
Henderson, M., Dundee Women's Trail (Scotland: Dundee Women's Trail, 2008) Shafe, M., University Education in Dundee 1881–1981: A Pictorial History (Dundee: University of Dundee, 1982).
Southgate, D., University Education in Dundee: A Centenary History (Edinburgh: Edinburgh University Press, 1982).
Watson, N., Daughters of Dundee (Dundee: Linda McGill, 1997) External links Article by Dr Kenneth Baxter on Margaret Fairlie on Archives, Records and Artefacts at the University of Dundee blog Dundee Women's Trail information formerly available on University of Dundee Museum Services webpage
രേവതി (രാഗം)
കർണാടകസംഗീതത്തിലെ 2ആം മേളകർത്താരാഗമായ രത്നാംഗിയുടെ ജന്യരാഗമാണ്‌ രേവതി.
ഇത് ഒരു ഔഡവരാഗമാണ്‌.
ഷഡ്ജം, ശുദ്ധഋഷഭം, ശുദ്ധമധ്യമം, പഞ്ചമം, കൈശികിനിഷാദം എന്നിവയാണ് സ്വരസ്ഥാനങ്ങൾ.
തോഡി (8), നാടകപ്രിയ (10), വകുളാഭരണം (14), ചക്രവാകം (16) എന്നീ മേളകർത്താരാഗങ്ങളുടെയും ജന്യരാഗമാണിത്.
ഇവയിലെ ഗാന്ധാരവും ധൈവതവും ഒഴിവാക്കിയാൽ രേവതിരാഗം കിട്ടും.
ഭക്തിഗാനങ്ങൾക്കാണ് സാധാരണയായി ഈ രാഗം ഉപയോഗിച്ചുവരുന്നത്.
ഘടന,ലക്ഷണം ആരോഹണം സ രി1 മ1 പ നി2 സ അവരോഹണം സ നി2 പ മ1 രി1 സ കൃതി കർത്താവ് നാനാതി ബ്രതുകു അന്നമാചാര്യ അപരാധി നാനല്ല പുരന്ദരദാസർ ശ്രീഹരേ ജനാർദ്ദനാ പുതുക്കോട് കൃഷ്ണമൂർത്തി മഹാദേവ ശിവശംഭോ തഞ്ചാവൂർ ശങ്കരയ്യർ ഭോ ശംഭോ ദയാനന്ദ സരസ്വതി രണ്ടാമൻ ഗാനം ചലച്ചിത്രം ആനന്ദം അനന്ദാനന്ദം ഹിസ് ഹൈനസ് അബ്ദുള്ള ശ്രീ ലതികകൾ തളിരണിഞ്ഞുലയവേ സുഖമോ ദേവി ചന്ദ്രകിരണത്തിൻ ചന്ദനമുണ്ണും മിഴിനീർ പൂവുകൾ കുടജാദ്രിയിൽ..
നീലക്കടമ്പ് അവലംബം http://www.indiamusicinfo.com/raga_today/revathi.html Archived 2009-02-08 at the Wayback Machine .
രേവതി (വിവക്ഷകൾ)
രേവതി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
രേവതി - നക്ഷത്രം രേവതി - ചലച്ചിത്രനടി.
രേവതി - രാഗം രേവതി - തമിഴ് സാഹിത്യകാരൻ രേവതി പട്ടത്താനം - കോഴിക്കോട് സാമൂതിരി രാജാവിന്റെ അദ്ധ്യക്ഷതയിൽ നടന്നിരുന്ന തർക്കശാസ്ത്ര സദസ്സ് രേവതി കലാമന്ദിർ - കേരളത്തിലെ ഒരു ചലച്ചിത്ര നിർമ്മാണ കമ്പനി കുട്ടി രേവതി - സമകാലീന തമിഴ്‌ കവയിത്രി രേവതി - ബലരാമപത്നി ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
രേണുക സിംഗ് ഇംഗ്ലീഷ് വിലാസം https://ml.wikipedia.org/wiki/Renuka_Singh
ഛത്തീസ്ഗ ഡിൽ നിന്നുള്ള ഒരു ഇന്ത്യൻ രാഷ്ട്രീയക്കാരിയും ഭാരതീയ ജനതാ പാർട്ടി അംഗവുമാണ് രേണുക സിംഗ് (ജനനം: 5 ജനുവരി 1964).
അവൾ നിലവിലെനരേന്ദ്ര മോഡി മന്ത്രിസഭയിൽ   ഗോത്രവർഗ്ഗ മന്ത്രാലയത്തിൽ സഹമന്ത്രി .
ആണ് രാഷ്ട്രീയ ജീവിതം
രേണുക ആദ്യം 2003 ൽഛത്തീസ്ഗഡ് നിയമസഭയിലേക്ക് തെരഞ്ഞെടുക്കപ്പെട്ടു ഛത്തീസ്ഗഡ് സർക്കാർ സ്ത്രീ ശിശു വികസന കുടുംബക്ഷേമ (സ്വതന്ത്ര ചുമതലയുള്ള) സഹമന്ത്രി  ആയി.
വീണ്ടും 2008 ൽ തെരഞ്ഞെടുക്കപ്പെട്ടു .
2013 ലെ നിയമസഭാ തെരഞ്ഞെടുപ്പിൽ മുതിർന്ന കോൺഗ്രസ് നേതാവ് ഖെൽസായ് സിങ്ങിനോട് പരാജയപ്പെട്ടു .
2019 ലെ പൊതുതെരഞ്ഞെടുപ്പിൽ ഖെൽസായ് സിങ്ങിനെതിരെ വീണ്ടും മത്സരിക്കുകയും 1,57,873 വോട്ടുകൾക്ക് വിജയിക്കുകയും കേന്ദ്ര ഗോത്രവർഗ്ഗകാര്യ മന്ത്രാലയത്തിൽ  മന്ത്രിയായി .
രേതസ്
പുരുഷബീജങ്ങൾ ഉൾക്കൊള്ളുന്ന പ്രത്യുല്പാദന സഹായകമായ കൊഴുത്ത ദ്രാവകമാണ്‌ രേതസ് അഥവാ ശുക്ലം.
ഇംഗ്ലീഷിൽ സെമെൻ (semen) .
സസ്തനികളിലെ ആൺജീവികളാണ്‌ ശുക്ലം ഉത്പാദിപ്പിക്കുക.
പൊതുവേ വെളുപ്പോ വെളുപ്പ് കലർന്നതോവായ നിറമാണ് രേതസിന്.
ലൈംഗിക ബന്ധത്തിലോ, സ്വയംഭോഗം ചെയ്യുമ്പോഴോ, ഉറക്കത്തിലോ സ്കലനം നടക്കുന്നതോടെ ലിംഗത്തിലൂടെ രേതസ്സ് പുറത്തേക്ക് വരുന്നു.
കോടിക്കണക്കിന് ബീജാണുക്കളാണ് ഒരു സ്ഖലനത്തിൽ ശുക്ളത്തിലൂടെ പുറത്തു വരുന്നത്.
ഈ ദ്രവത്തിലുള്ള ഒരു പുരുഷ ബീജവും സ്ത്രീയിൽ ഉത്പാദിപ്പിക്കപ്പെടുന്ന അണ്ഡവും ചേർന്നാൽ ഗർഭധാരണം നടക്കുന്നു.
പുരുഷന്മാരിൽ  ശുക്ല വിസർജനത്തിന് മുന്നോടിയായി ചെറിയ തോതിൽ വഴുവഴുപ്പുള്ള സ്നേഹദ്രവം ( രതിസലിലം ) സ്രവിക്കപ്പെടാറുണ്ട്.
ഇതിലും ബീജത്തിന്റെ സാന്നിധ്യം കാണാറുണ്ട്.
ഈ ദ്രാവകവും രേതസ്സും തികച്ചും വ്യത്യസ്തമാണ്.
രേതോധേയം
ഉദ്ധരിക്കപ്പെട്ട ശിശ്നത്തിൽ നിന്ന് രേതസ് പുറത്തേക്ക് വരുന്ന പ്രക്രിയയാണ് രേതോധേയം മറ്റ് ലിങ്കുകൾ "factors that affect spermatogenesis" Archived 2008-08-13 at the Wayback Machine .
"Does Semen Have Antidepressant Properties?"
By Gordon G. Gallup simple article about sperm contents Article about semen addiction Lisa Jean Moore Ph.D., MPH.
In Shining Armor: Representations of sperm in children's books Archived 2007-10-13 at the Wayback Machine .
American Sexuality Magazine.
Accessed 3-27-07.
രേവഗുപ്തി
കർണാടകസംഗീതത്തിലെ 15ആം മേളകർത്താരാഗമായ മായാമാളവഗൗളയുടെ ജന്യരാഗമായി പൊതുവിൽ കണക്കാക്കപ്പെടുന്ന രാഗമാണ് രേവഗുപ്തി .
ഈ രാഗത്തോട് സാമ്യമുള്ള മറ്റുരാഗങ്ങൾ ഭൂപാളം, ബൗളി ഇവയാണ്.
ഇതൊരു ഔഡവ രാഗമാണ് .
ഘടന,ലക്ഷണം ആരോഹണം സ രി1 ഗ3 പ ധ1 സ അവരോഹണം സ ധ1 പ ഗ3 രി1 സ കൃതികൾ കൃതി കർത്താവ് ശരവണനാഭ ഗുരുഗുഹം മുത്തുസ്വാമി ദീക്ഷിതർ ഗ്രഹബലമേമി ത്യാഗരാജ സ്വാമികൾ ഗോപാലക പാഹിമാം സ്വാതി തിരുനാൾ ചലച്ചിത്രഗാനങ്ങൾ ഗാനം ചലച്ചിത്രം പുനരപി ജനനം രാജശില്പി തംബുരു കുളിർ ചൂടിയോ സൂര്യഗായത്രി
രേവതി (നടി)
സംവിധായിക, ഡബ്ബിംഗ് ആർട്ടിസ്റ്റ് എന്നീ നിലകളിൽ പ്രശസ്തയായ തെന്നിന്ത്യൻ ചലച്ചിത്ര അഭിനേത്രിയാണ് രേവതി.
(ജനനം : 8 ജൂലൈ 1966) ആൺകിളിയുടെ താരാട്ട്(1987) , കാക്കോത്തിക്കാവിലെ അപ്പൂപ്പൻ താടികൾ(1988) , വരവേൽപ്പ്(1989) , ദേവാസുരം(1993) , മായാമയൂരം(1993) , അഗ്നിദേവൻ(1995) എന്നിവയാണ് രേവതിയുടെ പ്രധാന മലയാള സിനിമകൾ.
ഇന്ത്യൻ ആർമി ഉദ്യോഗസ്ഥനായിരുന്ന മേജർ കേളുണ്ണി നായരുടേയും ലളിതയുടേയും മകളായി 1966 ജൂലൈ എട്ടിന് കൊച്ചിയിൽ ജനിച്ചു.
ഏഴാം വയസ് മുതൽ ഭരതനാട്യം അഭ്യസിച്ച രേവതി 1979-ൽ ചെന്നൈയിൽ ഭരതനാട്യത്തിൽ അരങ്ങേറ്റം കുറിച്ചു.
1983-ൽ ചെന്നൈയിൽ താമസിച്ചിരുന്ന കാലത്ത് നായികയെ അന്വേഷിച്ച് നടന്ന ഭാരതിരാജ രേവതിയെ കാണാനിടയായി.
അദ്ദേഹത്തിൻ്റെ മൺ വാസനൈ എന്ന ചിത്രത്തിൽ നായികയായി തുടക്കം കുറിക്കാൻ അവസരം ലഭിച്ചു.
തുടർന്ന് നാല് ദക്ഷിണേന്ത്യൻ ഭാഷകളിലും ഹിന്ദിയിലുമായി നൂറോളം ചിത്രങ്ങളിൽ ഇതുവരെ അഭിനയിച്ചു.
1983-ൽ ഭരതൻ സംവിധാനം ചെയ്ത കാറ്റത്തെ കിളിക്കൂട് എന്ന സിനിമയാണ് അദ്യ മലയാളം ചിത്രം.
തേവർ മകൻ , മറുപടി , പ്രിയങ്ക , മൗനരാഗം , കിഴക്ക് വാസൽ , തലൈമുറൈ എന്നിവ രേവതിയുടെ ശ്രദ്ധേയമായ തമിഴ് ചിത്രങ്ങളാണ്‌.
മിത്ര് മൈ ഫ്രണ്ട് എന്ന ഇംഗ്ലീഷ് ചിത്രത്തിലൂടെ 2002-ൽ സംവിധായകയായി മാറി.
മികച്ച ഇംഗ്ലീഷ് സിനിമയ്ക്കുള്ള 2002-ലെ ദേശീയ പുരസ്കാരം ഈ സിനിമ നേടി.
2011-ൽ രഞ്ജിത്ത് സംവിധാനം നിർവഹിച്ച് റിലീസായ കേരള കഫേയിലെ മകൾ എന്ന ഹസ്വചിത്രം സംവിധാനം ചെയ്തത് രേവതിയാണ്.
ഭരതൻ സംവിധാനം ചെയ്ത തേവർമകൻ എന്ന ചിത്രത്തിലെ അഭിനയത്തിന് 1992-ൽ മികച്ച സഹനടിക്കുള്ള ദേശീയ പുരസ്കാരം നേടി.
സംവിധാനം, കഥ കേരള കഫെ 2011
ശബ്ദം നൽകിയ സിനിമകൾ സോളോ 2017 ചന്ദ്രോത്സവം 2005 മേഘം 1999 ദേവരാഗം 1996
കേരള സംസ്ഥാന ചലച്ചിത്ര അവാർഡ് മികച്ച നടി ഭൂതകാലം 2022
ഫിലിംഫെയർ അവാർഡ് മികച്ച നടി കാക്കോത്തിക്കാവിലെ അപ്പൂപ്പൻ താടികൾ 1988 .
അഭിനയിച്ച മലയാള സിനിമകൾ കാറ്റത്തെ കിളിക്കൂട് (1983) എന്റെ കാണാക്കുയിൽ (1985) ആൺകിളിയുടെ താരാട്ട് (1987) വന്ദനം (1987) കാക്കോത്തിക്കാവിലെ അപ്പൂപ്പൻ താടികൾ 1988 പുരാവൃത്തം 1988 മൂന്നാംമുറ 1988 വരവേൽപ്പ് 1989 ഞങ്ങളുടെ കൊച്ചു ഡോക്ടർ 1989 ഒറ്റയടിപ്പാതകൾ 1990 അദ്വൈതം 1991 കിലുക്കം 1995 ദേവാസുരം 1993 മായാമയൂരം 1993 പാഥേയം 1994 അഗ്നിദേവൻ 1995 രാവണപ്രഭു 2001 നന്ദനം 2002 കൈയെത്തും ദൂരത്ത് 2002 കൃഷ്ണപക്ഷ കിളികൾ 2002 ഗ്രാമഫോൺ 2003 മിഴിരണ്ടിലും 2003 അനന്തഭദ്രം 2005 നമ്മൾ തമ്മിൽ 2009 പെൺപട്ടണം 2010 ഇന്ത്യൻ റുപ്പി 2011 ഫാദേഴ്സ് ഡേ (2012) മോളി ആന്റി റോക്ക്സ് (2012) കിണർ (2018) വൈറസ് (2019) ഭൂതകാലം (2022) മേജർ (2022) അവലംബം പുറത്തേക്കുള്ള കണ്ണികൾ Revathi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Revathi's blog Archived 2008-09-04 at the Wayback Machine .
ഇന്റർനെറ്റ് മൂവി ഡാറ്റാബേസിൽ നിന്ന് Revathi Official Website Archived 2019-12-06 at the Wayback Machine .
രേണൂ ബാല ചാനു രേണൂ ബാല ചാനു
ഒരു ഇന്ത്യൻ ഭാരോദ്വാഹകയാണ് രേണു ബാല ചാനു .
ഇംഗ്ലീഷ്: Yumnam Renu Bala Chanu (ജനനം2 ഒക്റ്റോബർ1986) .
(പൂർണ്ണനാമം: യുമ്നം രേണു ബാല ചാനു) അസ്സാമിലെ ഗുവാഹാത്തിയിൽ നിന്നുള്ള താരമാണ് രേണു.
2006 കോമ്മൺവെൽത്ത് ഗെയിംസിൽ 58 കിലോ വിഭാഗത്തിൽ സ്വർണ്ണ മെഡൽ നേടി.
2010 ഡെൽഹിയിൽ നടന്ന കോമൺ വെൽത്ത് ഗെയിംസിൽ തന്റെ സ്ഥാനം നിലനിർത്തുകയും ചെയ്തു.
നോർത്ത് ഈസ്റ്റ് ഫ്രൊണ്ടിയർ റയിൽവേ സോണിൽ ജീവനക്കാരിയാണ്.
2010 കോമൺ വെൽത് ഗെയിംസിൽ സ്നാച്ച് വിഭാഗത്തിൽ 107 കിലോയും മൊത്തം 197 കിലോയും ഉയർത്തി മീറ്റ് റെക്കോർഡ് ഭേദിച്ചു.
2014 ൽ രാജ്യം അർജ്ജുന അവാർഡ് ലഭിച്ചു.
ഈ ജീവചരിത്രം എന്ന ലേഖനം ഭാരോദ്വഹനം ഒരു stub ആണ്.
രേവ രേവ ഐ
മഹീന്ദ്ര രേവ ഇലക്ട്രിക് വെഹിക്കിൾസ് പ്രൈവറ്റ് ലിമിറ്റഡ് മഹീന്ദ്ര മഹീന്ദ്രയുടെ വൈദ്യതവാഹന നിർമ്മാണ കമ്പനിയാണ്.
ബംഗലൂരുവിൽ പ്രവർത്തിച്ചിരുന്ന രേവ ഇലക്ട്രിക് കാർ കമ്പനി 2010 മെയിൽ മഹീന്ദ്ര ഏറ്റെടുത്തതോടയാണ് കമ്പനിയുടെ പേര് മഹീന്ദ്ര രേവ ഇലക്ട്രിക് വെഹിക്കിൾസ് പ്രൈവറ്റ് ലിമിറ്റഡ് എന്ന് പുനർനാമകരണം ചെയ്തത്.
രേവ ഐ ആണ് കമ്പനിയുടെ ആദ്യ വാഹനം.2011 മാർച്ചോടെ 26 രാജ്യങ്ങളിലായി നാലായിരം വാഹനങ്ങൾ കമ്പനി വിൽപന നടത്തി .2013 ൽ ഇ2ഒ എന്ന പുതിയ മോഡൽ കൂടി കമ്പനി പുറത്തിറക്കി.
രേവ ഐ
മഹീന്ദ്ര രേവ ഇലക്ട്രിക് വെഹിക്കിൾസ് പ്രൈവറ്റ് ലിമിറ്റഡ് കമ്പനിയുടെ വൈദ്യുതിയാൽ പ്രവർത്തിക്കുന്ന ചെറു കാറാണ് രെവ ഐ .
രണ്ടു ആളുകൾക്കാണ് ഈ വാഹനത്തിൽ ഇരുന്നു സഞ്ചരിക്കാവുന്നത്.
വൈദ്യുതി സംഭരിച്ച ബാറ്ററിയും മോട്ടോറും ഉപയോഗിച്ചാണ് ഈ വാഹനം പ്രവർത്തിക്കുന്നത്.
എ.സി. ഉള്ള മോഡലും ലഭ്യമാണ്.
ഒറ്റ തവണ ചാർജിങ്ങിൽ 80 കിലോമീറ്റർ വാഹനം സഞ്ചരിക്കും.
8 മണിക്കൂറാണ് ബാറ്ററി മുഴുവൻ ചാർജ് ചെയ്യേണ്ടത്.
രണ്ടര മണിക്കൂർ ചാർജിങ്ങിൽ തന്നെ ബാറ്ററി 80% ചാർജ്ജ് സംഭരിക്കുന്നു.
230 വോൾട്ട് എ.സി.യിൽ 15 ആമ്പിയർ പ്ലഗ് സോക്കറ്റിൽ ചാർജിങ്ങ് നടത്താവുന്നതാണ്.
ആകെ 2 % മാത്രമാണ് ഒരു ദിവസം ബാറ്ററിയുടെ സ്വാഭാവിക ചാർജിങ്ങ് നഷ്ടം സംഭവിക്കുന്നത്.
തന്മൂലം ട്രാഫിക്കിൽ മണിക്കൂറുകൾ വാഹനം കിടക്കേണ്ടി വന്നാലും വൈദ്യുതി നഷ്ടം സംഭവിക്കുന്നില്ല .
ബ്ലൂ എൻവി, സിൽവർ ആരോ, എയ്ഞ്ചൽ വൈറ്റ്, പാഷൻ യെല്ലോ, മിഡ്‌നൈറ്റ് ബ്ലാക്ക്, ചെറി റെഡ് എന്നീ ആറു നിറങ്ങളിൽ രെവ ലഭ്യമാണ്.
ദിവസം 45 കിലോമീറ്റർ ദൂരം സഞ്ചരിക്കുന്നവർക്ക് ഈ വാഹനം വളരെ ചെലവു കുറഞ്ഞതാണ്.
3.9 ലക്ഷം ആണ് വാഹനത്തിന്റെ പ്രാരംഭവില.
അവലംബം പുറത്തേക്കുള്ള കണ്ണികൾ Reva vehicles എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് രെവയുടെ ചിത്രങ്ങൾ ഫ്ലിക്കറിൽ
രേവതി (തമിഴ് സാഹിത്യകാരൻ) ഇംഗ്ലീഷ് വിലാസം https://ml.wikipedia.org/wiki/Revathy
തമിഴ് ഭാഷയിലെ ഒരു എഴുത്തുകാരനാണ് രേവതി എന്ന തൂലികാ നാമത്തിലെഴുതുന്ന ഈ.
എസ്. ഹരിഹരൻ.
പാലക്കാടാണ് രേവതിയുടെ പൂർവ്വിക ദേശം.
സർക്കാർ ഉദ്യോഗസ്ഥനായി വിരമിച്ചു.
11 വർഷത്തോളം  'ഗോകുലം' ബാല പ്രസിദ്ധീകരണത്തിന്റെ  പത്രാധിപരായിരുന്നു.
ബാലസാഹിത്യത്തിൽ കഥ, കവിത, നോവൽ, നാടകം തുടങ്ങി തൊണ്ണൂറിലധികം പുസ്തകങ്ങൾ പ്രസിദ്ധീകരിച്ചു.
കേന്ദ്ര സംസ്ഥാനങ്ങളുടേതുൾപ്പെടെ അനേകം പുരസ്കാരങ്ങൾ ലഭിച്ചിട്ടുണ്ട്.
ചെന്നൈയിൽ വില്ലിവാക്കത്തിൽ  താമസിക്കുന്നു.
റാം റസാക്ക് എന്ന കൃതിക്ക് എൻ.സി.ഇ.
ആർ.ടി പുരസ്കാരം ലഭിച്ചു.
കൃതികൾ സിറൈ മീട്ട സെൽവൻ പാട്ടു വാത്തിയാർ കാർവണ്ണൻ കണ്ട കനവ് അപ്പള രാജ പവളം തന്ത പരിസ് പുരസ്കാരങ്ങൾ കേന്ദ്ര സാഹിത്യ അക്കാദമിയുടെ ബാലസാഹിത്യ പുരസ്കാർ (2013) അവലംബം ↑ {{ cite news }} : Check date values in: | accessdate= and | date= ( help ) ↑ {{ cite news }} : Check date values in: | accessdate= and | date= ( help ) ↑ {{ cite web }} : Check date values in: | accessdate= ( help )
മിഷ്മി ഇംഗ്ലീഷ് വിലാസം https://ml.wikipedia.org/wiki/Mishmi മിഷ്മി ജനവിഭാഗത്തിൽ പെട്ടവർ (1922)
അരുണാചൽ പ്രദേശിന്റെ കിഴക്കൻ കോണിലുള്ള ലോഹിത് കുന്നുകളിൽ ജീവിക്കുന്ന ഒരു ആദിവാസിവംശമാണ് മിഷ്മികൾ .
കാലികളുടേയും ഭാര്യമാരുടേയും എണ്ണം അടിസ്ഥാനമാക്കിയാണ് ഇവർ ഓരോരുത്തരുടേയ്യും സാമ്പത്തികനില കണക്കാക്കുന്നത്.
മൃഗത്തോലും musk (കസ്തൂരി) -ഉം വിറ്റ് അരിയും ഉപ്പും വാങ്ങാനല്ലാതെ ഈ വംശജർ കുന്നിനു മുകളിൽ നിന്ന്‌ താഴേക്ക് ഇറങ്ങാറീല്ല.
മരത്തൊലിയും, മനുഷ്യരോമവും ചേർത്ത് തുന്നിയ മേൽവസ്ത്രമാണ് മിഷ്മി പോരാളികൾ ധരിക്കുന്നത്.
അമ്പുകളെ വരെ തട്ടിത്തെറിപ്പിക്കാൻ പര്യാപ്തമായ വസ്ത്രമാണിതെന്ന് പറയപ്പെടുന്നു.
പുരുഷന്മാർ മാത്രമേ ഈ വസ്ത്രം ഉണ്ടാക്കുകയുള്ളൂ.
ഇവരുടെ ആയുധം പരന്ന വാളുകളാണ് .
കൂട്ടത്തിലെ പ്രധാനികൾ ഇത്തരത്തിലുള്ള രണ്ട് വാളുകൾ പുറകിൽ തൂക്കിയിട്ടിരിക്കും.
ഇതിനു പുറമേ നീളമുള്ള കുന്തങ്ങളും ഉണ്ടാകും.
മിഷ്മികൾ ഭക്ഷണത്തേക്കാളേറെ കറുപ്പിന് പ്രാമുഖ്യം നൽകുന്ന കൂട്ടരാണ്.
ഇവരിലെ മിക്കവാറും പേരും കറുപ്പിന് അടിമപ്പെട്ടിരിക്കുന്നു.
വളരെക്കുറച്ച് ഭക്ഷ്യവിളകളേ ഇവർ കൃഷി ചെയ്യുന്നുള്ളൂ.
എങ്കിലും വേണ്ടി വന്നാൽ കറുപ്പ് കൃഷി ചെയ്യുന്നതിന് തങ്ങളുടെ ഭക്ഷ്യവിളകൾ കൃഷി ചെയ്യുന്ന സ്ഥലം ഉപയോഗിക്കാനും ഇവർ മടിക്കാറീല്ല.
പല്ലി , പാമ്പ് , തവള , പ്രാണികൾ, എന്നിങ്ങനെ കൈയിൽക്കിട്ടുന്ന ഏതു ജീവികളേയും മിഷ്മികൾ ഭക്ഷണമാക്കുന്നു.
മിഷ്മി സ്ത്രീകൾ കറുപ്പിന്റെ കുരു മുറിച്ച് അതിൽ നിന്നുവരുന്ന ചാറ് ഒരു തുണിയുപയോഗിച്ച് തുടച്ചെടുക്കുന്നു.
ഈ തുണീ തിളച്ചു കോണ്ടിരിക്കുന്ന വെള്ളത്തിൽ ഇട്ട് വെള്ളം വറ്റാൻ അനുവദിക്കുന്നു.
കുടത്തിനടിയിൽ മഞ്ഞ നിറത്തിൽ ഒരു അവശിഷ്ടം അടിയുന്നു.
ഇതിനെ പുകയിലയുമായി ചേർത്ത് മുളങ്കുഴലിലിട്ട് ഇവർ പുകവലിക്കുന്നു ‌.
മിസിസിപ്പി ഇംഗ്ലീഷ് വിലാസം https://ml.wikipedia.org/wiki/Mississippi
യുണൈറ്റഡ് സ്റ്റേറ്റ്സിന്റെ തെക്കുഭാഗത്തായി സ്ഥിതി ചെയ്യുന്ന ഒരു സംസ്ഥാനമാണ് മിസിസിപ്പി .
1817 ഡിസംബർ 10 -ന് 20-ആമത്തെ സംസ്ഥാനമായി യൂണിയന്റെ ഭാഗമായി.
സംസ്ഥാനത്തിന്റെ പടിഞ്ഞാറൻ അതിരിലൂടെ ഒഴുകുന്ന മിസിസിപ്പി നദിയിൽ നിന്നാണ് ഈ പേര് ലഭിച്ചത്.
ഒജിബ്വെ ഭാഷയിലെ "വലിയ നദി" എന്നർത്ഥമുള്ള മിസി സിബി എന്ന വാക്കിൽ നിന്നാണ് ഇതിന്റെ ഉദ്ഭവം.
ജാക്സണാണ് തലസ്ഥാനവും ഏറ്റവും വലിയ നഗരവും.
അമേരിക്കയിൽ ക്യാറ്റ്ഫിഷ് കൃഷിചെയ്തുണ്ടാക്കുന്നത് ഭൂരിഭാഗവും ഇവിടെയാണ്.
പ്രമാണങ്ങൾ മുൻഗാമി ഇന്ത്യാന യു.എസ്. സംസ്ഥാനങ്ങൾ സംസ്ഥാനപദവി ലഭിച്ച ക്രമത്തിൽ 1817 ഡിസംബർ 10ന് പ്രവേശനം നൽകി (20ആം) പിൻഗാമി ഇല്ലിനോയി
മിഷൻ 90 ഡേയ്സ്
2007ൽ പുറത്തിറങ്ങിയ ഒരു മലയാള ചലച്ചിത്രമാണ് മിഷൻ 90 ഡേയ്സ് .
മേജർ രവി സംവിധാനം ചെയ്ത ചിത്രത്തിൽ മുഖ്യകഥാപാത്രം ചെയ്തത് മമ്മൂട്ടി ആയിരുന്നു.
1991 മേയ് 21ലെ രാജീവ് ഗാന്ധി വധത്തെ തുടർന്ന് നടന്ന അന്വേഷണത്തിലെ യഥാർത്ഥ സംഭവങ്ങളുടെ കഥയാണ് ഈ സിനിമ പറയുന്നത്.
മിഷ്യോർസ്ക്കി ദേശീയോദ്യാനം
റഷ്യയിലെ മോസ്ക്കോയിൽ നിന്ന് ഏകദേശം 120 കിലോമീറ്റർ അകലെ, ഋയാൻ- ഒബ്ലാസ്റ്റിലുള്ള മിഷ്യോർസ്ക്കി ദേശീയോദ്യാനം ( Russian : Национальный парк «Мещерский» , മിഷ്ചിയോസ്കി ) കിഴക്കൻ യൂറോപ്യൻ പീഠഭൂമിയിലുള്ള മെഷേറതാഴ്ന്നപ്രദേശങ്ങളിലുള്ള വിശാലമായ ചതുപ്പുനിലങ്ങൾ, പൈൻ അല്ലെങ്കിൽ ബിർച്ച് എന്നീ മരങ്ങളുള്ള വനങ്ങൾ എന്നിവ ഉൾക്കൊള്ളുന്നു.
ജീവജാലങ്ങൾക്കിടയിലെ ഏറ്റവും സമ്പന്നമായ ജൈവവൈവിധ്യമാണ് ഈ ചതുപ്പുനില ആവാസവ്യവസ്ഥയിൽ കാണപ്പെടുന്നത്.
മധ്യകാലത്തെ മിഷോറ ഗോത്രവുമായി ഈ സ്ഥലം ബന്ധപ്പെട്ടിരിക്കുന്നു.
അവരുടെ പേരിൽ നിന്നാണ് ഈ സ്ഥലത്തിന് മിഷോറ എന്ന പേര് ലഭിച്ചത്.
"മിഷ്യോർസ്ക്കി" ദേശീയോദ്യാനം (Мещёрский), "മിഷോറ" ദേശീയോദ്യാനവുമായി (Мещёра) ആശയക്കുഴപ്പമുണ്ടാക്കരുത്.
വ്ലാഡിമിർ ഒബ്ലാസ്റ്റിന്റെ അതിർത്തിയിലുള്ള ഇത് വടക്കുഭാഗത്താണ്.
ദേശീയോദ്യാനത്തിന്റെ 54% ഭാഗം അതിർത്തിയും പ്രാദേശിക സംഘങ്ങൾ കാർഷിക ആവശ്യങ്ങൾക്കായി ഉപയോഗിക്കുകയും നിലനിർത്തുകയും ചെയ്യുന്നു.
മിഷൻ ഇന്ദ്രധനുസ് ഇംഗ്ലീഷ് വിലാസം https://ml.wikipedia.org/wiki/Mission_Indradhanush
അടുത്ത അഞ്ചുവർഷത്തിനുള്ളിൽ ഭാരതത്തിലെ 90 ശതമാനം കുട്ടികളിലും പ്രതിരോധ കുത്തിവയ്പ്പ് ലക്ഷ്യമിട്ട് കേന്ദ്ര സർക്കാർ ആരംഭിച്ച പദ്ധതിയാണ് മിഷൻ ഇന്ദ്രധനുസ് .
2014 ഡിസംബർ 25 ന് കേന്ദ്ര ആരോഗ്യ വകുപ്പ് മന്ത്രി ജെ.പി. നഡ്ഡയാണ് പദ്ധതിക്ക് തുടക്കം കുറിച്ചത്.
യൂണിസെഫിന്റെയും ലോകാരോഗ്യ സംഘടനയുടെയും പിന്തുണയുള്ള പദ്ധതിയുടെ ആദ്യ ഘട്ടം ജൂലൈ അവസാനംവരെ നീണ്ടുനിൽക്കും.
ഡിഫ്തീരിയ‍‍ , വില്ലൻചുമ , ടെറ്റനസ് , പോളിയോ , ക്ഷയം , അഞ്ചാംപനി , മഞ്ഞപ്പിത്തം എന്നീ രോഗങ്ങളെ ചെറുക്കാനുള്ള മരുന്നുകളാണ് പദ്ധതി പ്രകാരം നൽകുന്നത്.
കുട്ടികൾക്കു പുറമെ ഗർഭിണികൾക്കും പ്രതിരോധ കുത്തിവയ്പ്പ് നടത്തും.
നേരത്തെ പ്രതിരോധ കുത്തിവയ്പ്പ് നടത്തിയപ്പോൾ വിട്ടുപോയ കുട്ടികളെയും ഉൾപ്പെടുത്തിയിട്ടുണ്ട്.
രണ്ടാം ഘട്ടത്തിൽ വടക്കുകിഴക്കൻ സംസ്ഥാനങ്ങളിലെ 33ഉം മഹാരാഷ്ട്രയിലെ 10 ഉം ഉൾപ്പെടെ 201 ജില്ലകളിൽ ഇത് നടപ്പാക്കുന്നു.
പ്രസവാനന്തരം ശിശുക്കൾക്ക് പ്രതിരോധ കുത്തിവെപ്പ് നിലവാരം 65 ശതമാനത്തിൽ താഴെയുള്ള 201 ജില്ലകളിലാണ് കേന്ദ്ര സർക്കാർ ഊർജ്ജിത കുത്തിവെപ്പ് പ്രചാരണ പരിപാടി നടത്തുന്നത്.
കേരളത്തിൽനിന്ന് മലപ്പുറം, കാസർകോട് ജില്ലകളിലാണ് ഇന്ദ്രധനുസ് പദ്ധതി നടപ്പാക്കുന്നത്.
അവലംബം ↑ ↑ Health Family Welfare Minister launches ‘Mission Indradhanush’ ↑ Union Ministry of Health and Family Welfare launched Mission Indradhanush
മിഷൻ വിയെജോ ഇംഗ്ലീഷ് വിലാസം https://ml.wikipedia.org/wiki/Mission_Viejo,_California
മിഷൻ വിയെജോ അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ഓറഞ്ച് കൌണ്ടിയിൽ സാഡിൽബാക്ക് താഴ്‍വര യിൽ സ്ഥിതിചെയ്യുന്ന ഒരു നഗരമാണ്.
ഒറ്റ പദ്ധതിയുടെ കീഴിൽ നിർമ്മിക്കപ്പെട്ട ഏറ്റവും വലിയ മാസ്റ്റർ ആസൂത്രിത സമൂഹങ്ങളിലൊന്നായി മിഷൻ വിജോയെ കണക്കാക്കുന്നു.
കൊളറാഡോ യിലെ ഹൈലാൻഡ്സ് റാഞ്ച് മാത്രമാണ് വലിപ്പത്തിൽ ഇതിനെ കവച്ചുവയ്ക്കുന്നത്.
2014 ലെ കണക്കുകൾ പ്രകാരം ഈ നഗരത്തിലെ ജനസംഖ്യ 96,346 ആയിരുന്നു.
മിഷൻ വിയെജോ അതിന്റെ പ്രകൃതത്തിലും സംസ്കാരത്തിലും സബർബൻ ആണ്.
നഗരം പ്രധാനമായും പാർപ്പിടങ്ങൾക്കു പ്രാധാന്യമുള്ളതാണെങ്ങിലും നഗരപരിധിയിൽ നിരവധി ഓഫീസുകളും വ്യവസായങ്ങളും നിലനിൽക്കുന്നു.
ഇവിടെ നിലനിന്നിരുന്ന ഒരു വലിയ സ്പാനിഷ് ഭൂഗ്രാന്റായ റാഞ്ചോ മിഷൻ വിയെജോയും അതിനെ ഉപജീവിച്ചു നിലവിൽ വന്ന സമൂഹത്തേയും പരാമർശിച്ചാണ് നഗരത്തിന്റെ ഈ പേരു നിലവിൽവന്നത്.
ജന്മംകൊണ്ട് ഇംഗ്ലീഷുകാരനും പിന്നീടു മെക്സിക്കൻ പൌരനുമായിരുന്ന ഡോൺ ജുവാൻ എന്നറിയപ്പെട്ടിരുന്ന ജോൺ ഫോർസ്റ്റർ എന്നയാളാണ് മിഷൻ വിയെജോ എന്ന ഭൂഗ്രാന്റ് വിലയ്ക്കു വാങ്ങിയത്.
മെക്സിക്കൻ-അമേരിക്കൻ യുദ്ധകാലത്ത്, ലോസ് ആഞ്ചലസ് വീണ്ടെടുക്കാനും സാൻ ഡിയഗോയിലേയ്ക്കു പടയോട്ടം നടത്തുവാനും അമേരിക്കൻ ഐക്യനാടുകളുടെ സൈന്യത്തിന് പുതിയ കുതിരകളെ അദ്ദേഹം സംഭാവന ചെയ്തിരുന്നു.
ഒരു കുന്നിൻ പ്രദേശമായിന്ന മിഷൻ വിയാജോയിലെ ഭൂമി കർഷകർ അധികമായി ഉപയോഗിച്ചിരുന്നില്ലാത്തിതിനാൽ ഇതു പ്രാഥമികമായി ഒരു കന്നുകാലി മേയ്ക്കൽ പ്രദേശമായിട്ടാണ് ഉപയോഗിച്ചിരുന്നത്.
ഭൂമിശാസ്ത്രപരമായ സങ്കീർണത മൂലം ഓറഞ്ച് കൗണ്ടിയിലെ നാഗരികമാക്കപ്പെട്ട അവസാന പ്രദേശങ്ങളിലൊന്നായിരുന്നു ഇത്.
1960 ൽ ആദ്യകാല വികസിതാക്കൾ  മിഷൻ വിജോയിലെ ഭൂരിഭാഗം ഭൂപ്രദേശങ്ങളും വികസനത്തിനു യോജിക്കാത്തതെന്ന കാരണത്താൽ പുറന്തള്ളിയിരുന്നു.
പിൽക്കാലത്ത് ഇർവിൻ കമ്പനിയുടെ പ്രസിഡന്റായിത്തീർന്ന ഒരു നഗര നിർമ്മാതാവായിരുന്ന ഡൊണാൾഡ് ബ്രെൻ, അതനുസരിച്ചു താഴ്‍വരകളിൽ പാതകളും  മലഞ്ചെരുവുകളിൽ ഭവനങ്ങളും നിർമ്മിക്കാവുന്ന രീതിയിൽ പ്രദേശത്തിന്റെ ഭൂമിശാസ്ത്രവുമായി ഒത്തു ചേരുന്ന  അതിർത്തി രേഖകൾ അടയാളപ്പെടുത്തുന്ന ഒരു ആസൂത്രിത പദ്ധതി തയ്യാറാക്കി.
ഈ പദ്ധതി പ്രാവർത്തികമാകുകയും  1980- ആയതോടെ മിഷൻ വിയാജോ നഗരത്തിന്റെ നിർമ്മാണ പൂർത്തിയാകുകയും ചെയ്തു.
1970 കളുടെ അവസാനത്തിലും 1980 കളിലും മിഷൻ വിജോയിലെ വീടുകൾ നിർമ്മാണത്തിനു മുമ്പുതന്നെ പലപ്പോഴും വിറ്റഴിക്കപ്പെടുന്ന നിലയിൽ ആവശ്യം വർ‌ദ്ധിച്ചിരുന്നു.
നഗരത്തിലെ വീടുകളും ഷോപ്പിംഗ് സെന്ററുകളും ഒരു സ്പാനിഷ് മിഷൻ ശൈലിയിൽ ഇഷ്ടിക കെട്ടി കുമ്മായം തേച്ചുള്ള ഭിത്തികളോടു കൂടിയതും മേച്ചിലോടു നിരത്തിയതുമായ ഏകരൂപത്തിലുമായി രൂപകൽപ്പന ചെയ്തിരുന്നു.
ഇത്തരത്തിൽ ആദ്യത്തേതും ബൃഹത്തും ബ്രെന്നിന്റെ സ്പാനിഷ് വാസ്തുശൈലിയോടുള്ള ഇഷ്ടം ദ്യോതിപ്പിക്കുന്നതും ദൃഢനിശ്ചയത്തിന്റെ സാക്ഷാൽക്കാരവുമായി അനേകർ മിഷൻ വിയെജോയുടെ നിർമ്മാണത്തെ ചൂണ്ടിക്കാട്ടുന്നു
ഇർവിൻ, ന്യൂപോർട്ട് ബീച്ച് നഗരങ്ങളുടെ വികസനത്തിലും ബ്രെന്നിന്റെ കമ്പനി ഭാഗഭാക്കായിരുന്നു.
കമ്പനിയുടെ പ്രവർത്തനങ്ങൾ വിപുലീകരിക്കപ്പെടുകയും അരിസോണയിലെ ടെമ്പെയിലുള്ള ലേക്ക് പ്രോജക്റ്റിന്റെ നിർമ്മാണത്തിൽ സഹകരിക്കുന്നതിനും ഡെൻവർ മെട്രോപളിറ്റൻ ഏരിയയിലുൾപ്പെട്ട കൊളറാഡോയിലെ മിഷൻ വിയെജോ അറോറ ഹൈലാന്റ്സ് റാഞ്ച് എന്നിവയുടെ  പ്രഥമ മാസ്റ്റർ പ്ലാനർ ആയി മാറുന്നതിനും കമ്പനിക്കു കഴിഞ്ഞിരുന്നു.
നഗരമുദ്ര രൂപകൽപ്പന ചെയ്തത് മിഷൻ വിയെജോയിലെ മുൻതാമസക്കാരനും കലാകാരനുമായിരുന്ന  കാൾ ഗ്ലാസ്ഫോർഡ് ആയിരുന്നു.
മിഷ്ന
യഹൂദമതത്തിലെ വാചികനിയമങ്ങളുടെ (Oral Torah) ആദ്യത്തെ ക്രോഡീകരണമാണ് മിഷ്ന .
റബൈനിക സാഹിത്യത്തിലെ ആദ്യത്തെ കൃതിയുമാണിത്.
റാബിനികയഹൂദതയുടെ ആദ്യത്തെ സമഗ്രസംഹിത എന്നു വിളിക്കാവുന്ന മിശ്നാ എബ്രായ ഭാഷയിലാണ് എഴുതപ്പെട്ടിരിക്കുന്നത്.
മിശ്നായുടെ ശ്രേണികൾ താഴെപ്പറയുന്ന ആറു വിഷയങ്ങളെ സ്പർശിക്കുന്നവയാണ്:-
കൃഷി: ബൈബിളിലെ വിശുദ്ധിനിയമങ്ങളുമായി ചേർന്നു പോകുംവിധം കർഷകർ തങ്ങളുടെ തൊഴിലിനെ എങ്ങനെ ക്രമപ്പെടുത്തണമെന്നതിനെ സംബന്ധിച്ച നിർദ്ദേശങ്ങളാണ് ഇതിന്റെ ഉള്ളടക്കം.
തിരുനാളുകൾ: ദേവാലയത്തിലും ആവാസസ്ഥാനങ്ങളിലും വിശുദ്ധദിനങ്ങൾ എവ്വിധം ആചരിക്കണമെന്ന് ഈ ഭാഗം വിശദീകരിക്കുന്നു.
സ്ത്രീകൾ: ഭാര്യാഭർതൃബന്ധത്തിലും കുടുംബബന്ധങ്ങളിൽ പൊതുവേയും പാലിക്കേണ്ട വിശുദ്ധിനിയമങ്ങളാണ് ഇവിടെ പരിഗണിക്കപ്പെടുന്നത്.
നഷ്ടപരിഹാരങ്ങൾ: രാജനീതിയും നീതിപാലനവുമായി ബന്ധപ്പെട്ട വിഷയങ്ങൾ ഈ ഖണ്ഡത്തിൽ വിശകലനം ചെയ്യപ്പെടുന്നു.
വിശുദ്ധവസ്തുക്കൾ: തിരുനാളുകൾ ഒഴിച്ചുള്ള കാലത്തെ ബലികളേയും ആരാധനാവിധികളേയും സംബന്ധിച്ച നിഷ്ഠകളാണ് ഇതിൽ ചർച്ച ചെയ്യപ്പെടുന്നത്.
ശുദ്ധാശുദ്ധികൾ: ദേവാലയചര്യയിലും ദൈവോപാസനയിലും ജീവിതത്തിൽ പൊതുവേയും പാലിക്കേണ്ട വിശുദ്ധിനിയമങ്ങളാണ് ഇതിന്റെ വിഷയം.
മിശ്നായിലെ വാക്യങ്ങൾ ഓരോന്നായെടുത്ത് വിശകലനം ചെയത ഈ പഠനങ്ങൾ ഗെമാറകൾ എന്നറിയപ്പെട്ടു. 'ഗെമാറ' എന്ന പദം 'പഠിക്കുക' എന്നർത്ഥമുള്ള മൂലപദത്തിൽ നിന്നുത്ഭവിച്ചതാണ്.
മിഷ്നയും അമോറകളും ചേർന്ന സംഹിതക്ക് താൽമുദ് എന്നു പേരായി.
അമോറകളെ മാത്രം പരാമർശിക്കാനും താൽമുദ് എന്ന പേരുപയോഗിക്കാറുണ്ട്.
അവലംബം ↑ Judaism: The Oral Law -Talmud Mishna, Jewish Virtual Library
മിസാവോ ഒകാവ
ലോകത്തെ ഏറ്റവും പ്രായമേറിയ വ്യക്തിയായി അംഗീകരിയ്ക്കപ്പെട്ടിരുന്ന വ്യക്തിയായിരുന്നു ജപ്പാൻ കാരിയായിരുന്ന മിസാവോ ഒകാവ .
മാർച്ച് 5, 1898 – ഏപ്രിൽ 1, 2015).
ജിറോമൊൺ കിമുറായുടെ മരണശേഷമാണ് മിസാവോ ഈ സ്ഥാനത്തേയ്ക്കു വന്നത്.
ലഭ്യമായ വിവരങ്ങൾ പ്രകാരം ഇതേവരെ ഭൂമുഖത്ത് ജീവിച്ച ഏറ്റവും പ്രായം കൂടിയ അഞ്ചുപേരിൽ ഒരാളും മിസാവോ ഒകാവയാണ്.
20015 ഏപ്രിൽ 1നു തന്റെ 117 അം ജന്മദിനം കഴിഞ്ഞ്  ഒരു മാസത്തിനുള്ളിൽ മിസാവോ ഒകാവ അന്തരിച്ചു.
രാം പ്രസാദ് ബൈരാഗി ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( 2023 ഒക്ടോബർ ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Ram_Prasad_Bairagi
ഹിമാചൽ പ്രദേശിലെ കസൗലിയിൽ സ്ഥിതിചെയ്യുന്ന സബത്തു ക്ഷേത്രത്തിലെ പുരോഹിതനായിരുന്നു പണ്ഡിറ്റ് രാം പ്രസാദ് ബൈരാഗി .
സബത്തുവിലെ വിപ്ലവകാരിയായ രാം പ്രസാദ് ബൈരാഗി രാജ്യത്ത് നടന്ന വിപ്ലവപ്രവർത്തനങ്ങളീൽ ഒരു പ്രധാന പങ്ക് വഹിച്ചിരുന്നു.
ജനകീയ വിപ്ലവ പ്രവർത്തനങ്ങൾ സംഘടിപ്പിച്ച് ബ്രിട്ടീഷുകാരെ രാജ്യത്ത് നിന്ന് തുരത്താൻ അദ്ദേഹം ആഗ്രഹിച്ചു.
ഗദറിനെ വിജയിപ്പിക്കാൻ ഹിമാചലിൽ രൂപീകരിച്ച ചാരസംഘടനയ്ക്ക് അദ്ദേഹം നേതൃത്വം നൽകി.
1857-ൽ ബൈരാഗി നടത്തിയ ബ്രിട്ടീഷുകാർക്കെതിരായ യുദ്ധത്തിൽ കസൗലിയിലെ വിപ്ലവകാരികളുടെ പൂർണ പിന്തുണയുണ്ടായിരുന്നു.
പിന്നീട് വിപ്ലവകാരിയായ രാം പ്രസാദ് ബൈരാഗിയെ ബ്രിട്ടീഷുകാർ അംബാലയിൽ തൂക്കിലേറ്റി.
രാം മനോഹർ ലോഹ്യ ഇംഗ്ലീഷ് വിലാസം https://ml.wikipedia.org/wiki/Rammanohar_Lohia
ഹിന്ദി: डा॰ राममनोहर लोहिया സ്വാതന്ത്ര്യ സമരസേനാനിയും രാഷ്ട്രതന്ത്രജ്ഞനും സോഷ്യലിസ്റ്റ് സൈദ്ധാന്തികനുമായ രാം മനോഹർ ലോഹിയ 1910 മാർച്ച് 23-ന് ജനിച്ചു.
രാഷ്ട്രീയ തത്ത്വശാസ്ത്രത്തിൽ ഡോക്ടറേറ്റ് നേടിയ അദ്ദേഹം സ്വാതന്ത്ര്യസമര-സോഷ്യലിസ്റ്റ് രാഷ്ട്രീയരംഗത്ത് സജീവമായി പ്രവർത്തിച്ചു.
രണ്ട് പ്രാവശ്യം പാർലമെൻറ് അംഗമായിട്ടുണ്ട്.
രാഷ്ട്രീയ, സാമ്പത്തിക വിഷയങ്ങളെക്കുറിച്ച് നിരവധി പുസ്തകങ്ങൾ രചിച്ചിട്ടുണ്ട്.
മരണം 1967 ഒക്ടോബർ 12.
സ്വാതന്ത്ര്യ സമരസേനാനി
1934 മുതലുള്ള സോഷ്യലിസ്റ്റ് നേതാവു്.
1937-ൽ ഇന്ത്യൻ നാഷണൽ കോൺഗ്രസ്സ് സംഘടനയുടെ വിദേശകാര്യ വകുപ്പു് മേധാവി.
1942-ലെ ക്വിറ്റ് ഇന്ത്യാ സമരവീരൻ .
സോഷ്യലിസ്റ്റ് വിപ്ലവകാരി
1953-ൽ പ്രജാ സോഷ്യലിസ്റ്റ് പാർട്ടിയുടെജനറൽ സെക്രട്ടറിയായി.
1955-ലെ സോഷ്യലിസ്റ്റ് പാർട്ടിലോഹിയയുടെ നേതൃത്വത്തിലാണ്‌‍ രൂപവത്കരിക്കപ്പെട്ടത്.
കോൺഗ്രസ്സിതരത്വ സിദ്ധാന്തതിന്റെ ശില്പി.
ന്യൂ ഡെൽഹിയുടെ കേന്ദ്രഭാഗത്ത് സ്ഥിതി ചെയ്യുന്ന രാം മനോഹർ ലോഹ്യ ആശുപത്രി ഇദ്ദേഹത്തോടുള്ള ആദരസൂചകമായാണ് പുനർനാമകരണം നടത്തിയത്.
ഇത് മുൻപ് വെല്ലിങ്ടൺ ആശുപത്രി എന്നാണ് അറിയപ്പെട്ടിരുന്നത് .
പുസ്തകങ്ങൾ ദി  കാസ്റ്റ് സിസ്റ്റെം ഫോറിൻ പൊളിസി : അലിഗഡ് ഫ്രാഗ്മെന്റ്സ്  ഓഫ്  എ വേൾഡ്  മൈൻഡ് ഫന്റമെന്റൽസ് ഓഫ് എ  വേൾഡ് മൈൻഡ് അവലംബം ↑ പുറംകണ്ണികൾ മലയാളം വാരിക, 2012 ആഗസ്റ്റ് 03 Archived 2016-03-06 at the Wayback Machine .
രാം സുഭാഗ് സിംഗ്
രാം സുഭാഗ് സിംഗ് (7 ജൂലൈ 1917 - 16 ഡിസംബർ 1980) ഇന്ത്യൻ നാഷണൽ കോൺഗ്രസിൽ അംഗമായിരുന്ന അതും ഒരു ഇന്ത്യൻ രാഷ്ട്രീയക്കാരനായിരുന്നു.
1962-ലും 1967-ലും യഥാക്രമം ഇന്ത്യയിലെ ബിഹാർ സംസ്ഥാനത്തിലെ ബിക്രംഗഞ്ച്, ബക്‌സർ എന്നിവിടങ്ങളിൽ 3-ഉം 4-ഉം ലോക്‌സഭയിൽ അംഗമായി സേവനമനുഷ്ഠിച്ചു.
1969-ൽ ലോക്‌സഭയിലെ പ്രതിപക്ഷ നേതാവായിരുന്നു അദ്ദേഹം.
ഇന്ത്യൻ സ്വാതന്ത്ര്യ സമരത്തിൽ പങ്കെടുത്തു.
കോൺഗ്രസ് പാർട്ടിയുടെ നേതൃത്വത്തിലുള്ള കേന്ദ്രസർക്കാരിൽ കാബിനറ്റ് മന്ത്രിയായിരുന്നു.
1917 ജൂലൈയിൽ ബിഹാർ സംസ്ഥാനത്തെ അറ ജില്ലയിലാണ് സിംഗ് ജനിച്ചത്.
അര ബിഹാറിലെ ഗവൺമെന്റ് ടൗൺ സ്കൂളിൽ പ്രാഥമിക വിദ്യാഭ്യാസം  നേടി.
പിഎച്ച്‌ഡി പൂർത്തിയാക്കാൻ സിംഗ് മിസോറി സർവകലാശാലയിൽ പോയി.
മിസോറി സ്കൂൾ ഓഫ് ജേർണലിസത്തിൽ നിന്ന് ജേണലിസത്തിൽ ബിരുദം നേടി.
വഹിച്ച സ്ഥാനങ്ങൾ Member of the Central Legislature for over 22 years consecutively.
Member of Parliament, 1948–1952.
Provisional Parliament, 1950–1952.
Member of Parliament, 1952–1957.
Agriculturist and Journalist ; President, Shahabad District Canal (Nahar) Kisan Congress, 1952–1955.
Member of Parliament, 1957–1962.
Secretary, Congress party in Parliament, 1955–1962.
Union Minister of State for Food and Agriculture, 1962–1964.
Union Minister of Social Security Cottage Industries, 9 June 1964 – 13 June 1964.
Union Minister of State for Railways, 1964–1967.
Union Minister of Parliamentary Affairs, 1967–1969.
Union Minister of Communications and Information Technology, 1967–1969.
Union Minister of Railways, 14 February 1969 – 4 November 1969.
He was the Leader of India's first Opposition in the Lok Sabha, 1969–1970.
അവലംബം ↑ Data India , Press Institute of India, 1981
രാം പ്രസാദ് ബിസ്മിൽ ഇംഗ്ലീഷ് വിലാസം https://ml.wikipedia.org/wiki/Ram_Prasad_Bismil രാം പ്രസാദ് ബിസ്മിൽ
ഭാരതത്തിന്റെ സ്വാതന്ത്ര്യ സമരചരിത്രത്തിലെ അവിസ്മരണീയമായ കാക്കോരി തീവണ്ടി കവർച്ച ( ഓഗസ്റ്റ് 9 , 1925 , ഉത്തർപ്രദേശ് ) പ്രധാനിയായ സ്വാതന്ത്ര്യ സമരസേനാനിയായിരുന്നു രാം പ്രസാദ് ബിസ്മിൽ .
അദ്ദേഹം പ്രതിഭാധനനായിരുന്ന ഒരു കവിയും തികഞ്ഞ ദേശസ്നേഹിയുമായിരുന്നു.
സ്വതന്ത്രയായ ഒരു ഭാരതം സ്വപ്നം കണ്ട ആദർശധീരന്മാരുടെ കൂടെ അദ്ദേഹം ചേരുകയും ആ സ്വപ്നം സാക്ഷാത്കരിക്കാനായി തന്നാലാവുന്നതെല്ലാം ചെയ്യുകയും ചെയ്തു.
അഷ്‌ഫഖുള്ള ഖാൻ , ചന്ദ്രശേഖർ ആസാദ് , ഭഗവതി ചരൺ , രാജ്ഗുരു തുടങ്ങിയ പ്രമുഖരും മറ്റു കൂട്ടാളികളുമായി ചേർന്ന് ബിസ്മിൽ ബ്രിട്ടീഷ്‌ ഭരണത്തിനെതിരേ പല പ്രതിഷേധ, പ്രതിരോധ പരിപാടികളും ആസൂത്രണം ചെയ്യുകയും നടപ്പാക്കുകയും ചെയ്തിരുന്നു.